Борис Младенов-Young
Във нея всяко нещо е красиво…

chitanka.info

Във нея всяко нещо е красиво:

овал, осанка, маниери, глас…

Като шедьовър от музей, на живо

с почтителност я съзерцавам аз.

Косите й са свилени къдрици,

очите й като звезди блестят.

Отвори ли устата си — жълтици

потичат в мил, словесен водопад.

Сравнена с други хубавици „сладки“,

умът й бърз като бръснач сече

и редом с всичките достойнства рядки,

тя също има ангелско сърце.

Лицето й, от хубост засияло,

на нейната душа е огледало.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.